*Anexa nr.4*

*la ordinul Ministrului Finanţelor*

*nr.156 din 01.11.2013*

 **Modul de întocmire a Raportului privind executarea bugetului**

**asigurărilor sociale de stat la partea de cheltuieli (formularul nr.2.1 CNAS)**

Raportul privind executarea bugetului asigurărilor sociale de stat la partea de

cheltuieli (numit în continuare Raport) se întocmeşte de către Casa Naţională de Asigurări Sociale de Stat conform formularului nr.2.1 CNAS, aprobat prin ordinul nominalizat, şi se prezintă Ministerului Finanţelor trimestrial şi anual, în termenii stabiliţi de acesta.

Indicatorii pe cheltuieli în Raport se expun conform legii bugetului asigurărilor sociale de stat anuale şi se completează după cum urmează:

* În *coloniţa 1 ,,Plan aprobat”* se reflectă planul anual aprobat iniţial prin legea bugetului asigurărilor sociale de stat.
* În *coloniţa 2 ,,Plan precizat pe an”* se reflectă planul precizat anual ţinând cont de modificările ulterioare operate în legea bugetului asigurărilor sociale de stat. Suma totală a cheltuielilor şi totalurile pe cheltuielile respective din Raport trebuie să fie egale cu totalurile din formularul nr.2 CNAS.
* În *coloniţa 3 ,,Plan precizat pe perioada de gestiune”* se reflectă planul precizat pentru perioada de gestiune cu modificările ulterioare. Suma totală a cheltuielilor şi totalurile pe cheltuielile respective din Raport trebuie să fie egale cu totalurile din formularul nr.2 CNAS.
* În *coloniţa 4 ,,Finanţat de Ministerul Finanţelor”* se reflectă sumele primite de la Ministerul finanţelor sub formă de transferuri de la bugetul de stat pentru prestaţii sociale.
* În *coloniţa 5 ,,Executat/transferat”* se reflectă ieşirile din contul unic trezorerial al Casei Naţionale de Asigurări Sociale.
* În *coloniţa 6 ,,Achitat”* se reflectă sumele achitate beneficiarilor de plăţi de către BC ”Banca de Economii” SA şi ÎS ”Poşta Moldovei” din contul mijloacelor primite de la Casa Naţională de Asigurări Sociale. Datele se completează în baza rapoartelor prezentate Casei Naţionale de Asigurări Sociale lunar de către BC ”Banca de Economii” SA şi ÎS ”Poşta Moldovei”, Agenţia Naţională pentru Ocuparea Forţei de Muncă, Confederaţia Naţională a Sindicatelor, precum şi rapoartelor (formularul 4-BASS) prezentate de către persoanele juridice şi fizice.
* În *coloniţa 7 ,,Efective”* se reflectă sumele de plăţi calculate beneficiarilor de pensii, alocaţii, indemnizaţii, compensaţii şi alte plăţi pentru perioada de raportare.
* În *coloniţa 8 ,,Datorii debitoare faţă de beneficiari”* se reflectă supraplata pensiilor, alocaţiilor, indemnizaţiilor, compensaţiilor şi alte plăţi pentru perioada de raportare (datoriile debitoare).

Sumele reflectate la plăţile efectuate din contul mijloacelor bugetului de stat (partea B) trebuie să fie egale cu sumele reflectate în soldul final pe debitul contului 307 ,,Datorii pe termen scurt privind plăţile prestaţiilor de stat”.

Datoriile debitoare faţă de beneficiari la plăţile efectuate din contul mijloacelor bugetului asigurărilor sociale de stat (partea A şi C) trebuie să fie egale cu soldul final pe debitul conturilor 301 ,,Datorii pe termen scurt faţă de pensionari privind plata pensiilor şi indemnizaţiilor”, 302 ,,Datorii pe termen scurt privind plata indemnizaţiilor şi compensaţiilor familiilor cu copii”, 303 ,,Datorii pe termen scurt privind plata indemnizaţiilor de asigurări sociale salariaţilor”, 304 ,,Datorii pe termen scurt privind plata indemnizaţiilor de asigurări sociale în urma accidentelor de muncă”, 305 ,,Datorii pe termen scurt privind plăţile din fondul de şomaj”, 306 ,,Datorii pe termen scurt privind plăţile de asigurare socială benevolă”, parţial 308 ,,Datorii pe termen scurt faţă de distribuitorii de prestaţii privind plata pentru serviciile acordate”, 309 ,,Datorii pe termen scurt privind retribuirea muncii, contribuţiile de asigurări sociale şi impozitul pe venit al persoanelor fizice”, 310 ,,Datorii pe termen scurt ale bugetului asigurărilor sociale faţă de bugetul de stat”, 311 ,,Datorii pe termen scurt privind supraplata contribuţiilor de asigurări sociale obligatorii”, 312 ,,Datorii financiare pe termen scurt”, 313 ,,Alte datorii pe termen scurt”.

* În *coloniţa 9 ,,Datorii creditoare faţă de beneficiari”* se reflectă sumele datorate beneficiarilor de pensii, alocaţii, indemnizaţii, compensaţii şi alte plăţi pentru perioada de raportare (datoriile creditoare).

Sumele reflectate la plăţile efectuate din contul mijloacelor bugetului de stat (partea B) trebuie să fie egale cu sumele reflectate în soldul final pe creditul contului 307 ,,Datorii pe termen scurt privind plăţile prestaţiilor de stat”.

Datoriile creditoare faţă de beneficiari la plăţile efectuate din contul mijloacelor bugetului asigurărilor sociale de stat (partea A şi C) trebuie să fie egale cu soldul final pe creditul conturilor 301 ,,Datorii pe termen scurt faţă de pensionari privind plata pensiilor şi indemnizaţiilor”, 302 ,,Datorii pe termen scurt privind plata indemnizaţiilor şi compensaţiilor familiilor cu copii”, 303 ,,Datorii pe termen scurt privind plata indemnizaţiilor de asigurări sociale salariaţilor”, 304 ,,Datorii pe termen scurt privind plata indemnizaţiilor de asigurări sociale în urma accidentelor de muncă”, 305 ,,Datorii pe termen scurt privind plăţile din fondul de şomaj”, 306 ,,Datorii pe termen scurt privind plăţile de asigurare socială benevolă”, parţial 308 ,,Datorii pe termen scurt faţă de distribuitorii de prestaţii privind plata pentru serviciile acordate”, 309 ,,Datorii pe termen scurt privind retribuirea muncii, contribuţiile de asigurări sociale şi impozitul pe venit al persoanelor fizice”, 310 ,,Datorii pe termen scurt ale bugetului asigurărilor sociale faţă de bugetul de stat”, 311 ,,Datorii pe termen scurt privind supraplata contribuţiilor de asigurări sociale obligatorii”, 312 ,,Datorii financiare pe termen scurt”, 313 ,,Alte datorii pe termen scurt”.